
ΤΕΥΧΟΣ ΔΕΥΤΕΡΟ 


Αρ 


.Φύλλου 5512 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση Κανονισμού Διδακτορικών Σπουδών της 
Σχολής Επιστημών Τεχνολογίας του Διεθνούς Πα¬ 
νεπιστημίου της Ελλάδος. 

2 Έγκριση Κανονισμού Διδακτορικών Σπουδών της 
Σχολής Οικονομίας Διοίκησης και Νομικών Επιστη¬ 
μών του Διεθνούς Πανεπιστημίου της Ελλάδος. 


ΑΠΟΦΑΣΕΙΣ 

Αριθμ. ΑΡΜΙΝ 426 (1) 

Έγκριση Κανονισμού Διδακτορικών Σπουδών 
της Σχολής Επιστημών Τεχνολογίας του Διεθνούς 
Πανεπιστημίου της Ελλάδος. 

Η ΔΙΟΙΚΟΥΣΑ ΕΠΙΤΡΟΠΗ 

ΤΟΥ ΔΙΕΘΝΟΥΣ ΠΑΝΕΠΙΣΤΗΜΙΟΥΤΗΣ ΕΛΛΑΔΟΣ 
(Αριθ. Συνεδρίασης Διοικούσας Επιτροπής 
04/01.11.2018) 

Έχοντας υπόψη: 

Ι.Ταάρθρα45 παρ. 2,84παρ. 20 και 85 παρ. 1 και 2α 
του ν. 4485/2017 (ΦΕΚ Α' 114), 

2. Το ν. 3391/2005 (ΦΕΚ Α' 240/04.10.2005), όπως τρο¬ 
ποποιήθηκε με τις διατάξεις του ν. 3577/2007 (ΦΕΚ Α' 130/ 
08.06.2007), του ν. 3794/2009 (ΦΕΚΑ' 156/04.09.2009), του 
ν. 4009/2011 (ΦΕΚΑ' 195/6.9.2011), του ν. 4186/2013 (ΦΕΚ 
ΑΊ 93/17.09.2013),του ν. 4310/2014 (ΦΕΚΑ' 258/08.12.2014) 
και του ν. 4415/2016 (ΦΕΚ 159/Α76.09.2016), 

3. ΤηναπόφασητηςΠροσωρινήςΓενικήςΣυνέλευσηςτης 
Σχολής Επιστημών Τεχνολογίας (4/24-10-2018 - θέμα 6), 
που αφορά στην έγκριση του παρόντος Κανονισμού Δι¬ 
δακτορικών Σπουδών, 

4. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζει: 

Την έγκριση του ακόλουθου Κανονισμού Διδακτορι¬ 
κών Σπουδών της Σχολής Επιστημών Τεχνολογίας 


ΚΑΝΟΝΙΣΜΟΣ ΔΙΔΑΚΤΟΡΙΚΩΝ ΣΠΟΥΔΩΝ 

ΤΗΣ ΣΧΟΛΗΣ ΕΠΙΣΤΗΜΩΝ ΤΕΧΝΟΛΟΓΙΑΣ 

Άρθρο 1 

Γενικές Αρχές- Στόχος των διδακτορικών σπουδών 

1 .Τα Προγράμματα Μεταπτυχιακών Σπουδών (Π.Μ.Σ.) 
του Διεθνούς Πανεπιστημίου Ελλάδος μπορούν να προ¬ 
σφέρουν σε μεταπτυχιακούς φοιτητές τη δυνατότητα 
συνέχισης των σπουδών, μετά την απόκτηση του Δ.Μ.Σ., 
για τη λήψη διδακτορικού διπλώματος.Τα Προγράμματα 
Διδακτορικών Σπουδών παρέχουν εξειδίκευση στα κύ¬ 
ρια γνωστικά πεδία των Σχολών και των προγραμμάτων 
Σπουδών του Διεθνούς Πανεπιστημίου Ελλάδος, αλλά 
και σε συγγενή πεδία που διδάσκονται στις Σχολές και 
θεραπεύονται μέσω μετεκπαίδευσης και έρευνας. 

2. Οι Διδακτορικές Σπουδές αποβλέπουν αφενός στην 
προαγωγή της γνώσης και στην παραγωγή υψηλού επι¬ 
πέδου επιστημονικής έρευνας και αφετέρου στη δημι¬ 
ουργία επιστημόνων ικανών να συμβάλουν στην πρόοδο 
της επιστήμης, της εκπαίδευσης και της έρευνας. Οι από¬ 
φοιτοι των διδακτορικών προγραμμάτων προορίζονται 
να στελεχώσουν το ερευνητικό, επιχειρηματικό και εκ¬ 
παιδευτικό δυναμικό της Ελλάδας και του εξωτερικού. 

3. Παράλληλα, τα διδακτορικά προγράμματα αποτε¬ 
λούν για τις Σχολές, αλλά και το Πανεπιστήμιο συνολικά, 
πηγή ακαδημαϊκού κύρους και διεθνούς αναγνώρισης 
και συμβάλλουν στην προαγωγή της έρευνας με έμφα¬ 
ση στη δημοσίευση της επιστημονικής εργασίας που 
συντελείται στο πλαίσιό τους. 

4. Το Διδακτορικό Δίπλωμα αποτελεί ακαδημαϊκό 
τίτλο, ο οποίος πιστοποιεί την εκπόνηση πρωτότυπης 
επιστημονικής έρευνας και την ουσιαστική συνεισφορά 
του/της κατόχου του στην εξέλιξη της επιστήμης και της 
γνώσης στον αντίστοιχο επιστημονικό κλάδο. 

5. Στον παρόντα Κανονισμό Διδακτορικών Σπουδών 
αποτυπώνονται η δομή και οι κανόνες λειτουργίας του 
Προγράμματος Διδακτορικών Σπουδών της Σχολής 
Επιστημών Τεχνολογίας του Διεθνούς Πανεπιστημίου 
της Ελλάδος, όπως αυτός καταρτίστηκε με βάση την 
απόφαση της Προσωρινής Συνέλευσης της Σχολής 
4/24-10-2018 - θέμα 6, εγκρίθηκε από τη Διοικούσα 
Επιτροπή του Διεθνούς Πανεπιστημίου Ελλάδος, (συν. 

αριθμ. 04/01.11.2018 - θέμα 11.1), δημοσιεύθηκε στην 
Εφημερίδα της Κυβερνήσεως, αναρτήθηκε στο διαδικτυ¬ 
ακό τόπο της Σχολής και κοινοποιήθηκε στο Υπουργείο 
Παιδείας, Έρευνας και Θρησκευμάτων. 

Άρθρο 2 

Νομικό και Θεσμικό πλαίσιο 

Το Πρόγραμμα Διδακτορικών Σπουδών της Σχολής 
ΕπιστημώνΤεχνολογίας οργανώνεται και λειτουργεί σύμ¬ 
φωνα μετις διατάξεις του ν. 4485/2017, του ν. 3391/2005, 
όπωςτροποποιήθηκε και ισχύει, καθώς και των εν ισχύει 
ευρισκομένων σχετικών διατάξεων και αποφάσεων της 
Διοικούσας Επιτροπής. 

Άρθρο 3 

Δικαίωμα Υποβολής Αίτησης - 

Κριτήρια εισαγωγής στο Πρόγραμμα Διδακτορικών 
Σπουδών 

1. Δικαίωμα υποβολής αίτησης για εκπόνηση Διδακτο¬ 
ρικής Διατριβής στη Σχολή έχουν όσοι/ες πληρούν τις 
κάτωθι προϋποθέσεις: 

- Είναι πτυχιούχοι Α.Ε.Ι. (Πανεπιστημίου ή Τ.Ε.Ι.) της 
ημεδαπής ή αντίστοιχου ιδρύματος της αλλοδαπής. 

- Είναι κάτοχοι Διπλώματος Μεταπτυχιακών Σπουδών Α.Ε.Ι. 
της ημεδαπής ή αντίστοιχου ιδρύματος της αλλοδαπής 

Π 

Είναι κάτοχοι ενιαίου και αδιάσπαστου τίτλου σπου¬ 
δών μεταπτυχιακού επιπέδου κατά το άρθρο 46 του ν. 
4485/2017. 

- Έχουν πολύ καλή γνώση της αγγλικής γλώσσας. 

Κατ' εξαίρεση γίνονται δεκτοί υποψήφιοι διδάκτορες 

μη κάτοχοι Διπλώματος Μεταπτυχιακών Σπουδών, όταν 
διαπιστωμένα έχουν συγγραφική ή ερευνητική δραστη¬ 
ριότητα μεταπτυχιακού επιπέδου σε σχετικό αντικείμενο 
και συγκεκριμένα δύο (2) τουλάχιστον δημοσιεύσεις σε 
επιστημονικά περιοδικά με το σύστημα των κριτών σε 
συναφές γνωστικό αντικείμενο με το προτεινόμενο θέμα. 

2. Η Προσωρινή Γενική Συνέλευση της Σχολής μπορεί 
να θέσει και άλλα κριτήρια όπως -ενδεικτικά- εκπονη- 
θέν ερευνητικό έργο, εξετάσεις ή και παρακολούθηση 
μαθημάτων, προϋπηρεσία κλπ. 

Άρθρο 4 

Χρονική διάρκεια 

1. Η χρονική διάρκεια για την απόκτηση του Διδα¬ 
κτορικού Διπλώματος είναι τουλάχιστον τρία (3) πλήρη 
ημερολογιακά έτη από την ημερομηνία ορισμού της 
Τριμελούς Συμβουλευτικής Επιτροπής. 

2. Ο μέγιστος χρόνος εκπόνησης της διδακτορικής 
διατριβής ορίζεται στα έξι (6) πλήρη ημερολογιακά έτη 
από την ημερομηνία ορισμού της Τριμελούς Συμβου¬ 
λευτικής Επιτροπής. Ο παραπάνω χρόνος δύναται να 
παραταθεί για δύο (2) επιπλέον έτη, μετά από αίτηση 
του/της υποψηφίου/ας και τεκμηριωμένη απόφαση της 
Συνέλευσης της Σχολής. 

3. Γιατους/τις υποψήφιους/ες διδάκτορες που γίνονται κατ' 
εξαίρεση δεκτοί/ές, χωρίς να είναι κάτοχοι Διπλώματος Με¬ 
ταπτυχιακών Σπουδών,το ελάχιστο χρονικό όριο απόκτησης 
του Διδακτορικού Διπλώματος ανέρχεται στα τέσσερα (4) 
τουλάχιστον πλήρη ημερολογιακά έτη από την ημερομηνία 
ορισμού τηςΤριμελούς Συμβουλευτικής Επιτροπής. 


Άρθρο 5 

Εκπόνηση Διατριβής 

1. Μετά από την ικανοποίηση των οποιωνδήποτε άλ¬ 
λων προϋποθέσεων και υποχρεώσεων εκ μέρους του 
υποψήφιου διδάκτορα, το διδακτορικό πρόγραμμα 
εστιάζεται στην εκπόνηση διδακτορικής διατριβής. Η 
διδακτορική διατριβή πρέπει να αποτελεί μία σημαντική 
συνεισφορά στην επιστημονική γνώση. 

2. Ο επιστημονικός και ερευνητικός χαρακτήρας της 
διδακτορικής διατριβής την διαφοροποιεί ουσιαστικά 
και καθοριστικά από την αντίστοιχη εργασία του μετα¬ 
πτυχιακού προγράμματος που οδηγεί στο Μεταπτυχιακό 
Δίπλωμα Ειδίκευσης. Η πρωτοτυπία και η συμβολή της 
διατριβής στην επιστήμη αποδεικνύεται με τη δημοσί¬ 
ευση μέρουςτης σε επιστημονικά περιοδικά και παρου¬ 
σίαση σε διεθνή συνέδρια, με σύστημα κριτών, κατά τη 
διάρκεια ή μετά την ολοκλήρωσή της. 

3. Η διδακτορική διατριβή συντάσσεται στην Αγγλική 
γλώσσα. 

4. Η διδακτορική διατριβή και η περίληψή της κατα¬ 
τίθενται στην Βιβλιοθήκη του Διεθνούς Πανεπιστημίου 
της Ελλάδος και αναρτάται στο ψηφιακό αποθετήριο 
του Διεθνούς Πανεπιστημίου της Ελλάδος. Αντίγραφο 
της διδακτορικής διατριβής αποστέλλεται στο Εθνικό 
ΚέντροΤεκμηρίωσηςγια δημοσίευση στο Εθνικό Αρχείο 
Διδακτορικών Διατριβών. 

Άρθρο 6 

Δικαιώματα / Παροχές και Υποχρεώσεις 

Υποψηφίων Διδακτόρων 

6.1. Δικαιώματα / Παροχές 

Οι υποψήφιοι/ες διδάκτορες για πέντε (5) έτη απάτην 
ημερομηνία ορισμού τηςΤριμελούς Συμβουλευτικής Επι¬ 
τροπής, διατηρούν πλήρη τα δικαιώματα και τις παροχές 
που προβλέπονται και γιατους/τις φοιτητές/τριεςτου β' 
κύκλου σπουδών. 

Ενδεικτικά αναφέρονται: Τεχνολογική και οικονομική 
υποστήριξη, βραβεία, υποτροφίες, φοιτητική μέριμνα, 
εκπροσώπηση σε συλλογικά Όργανα, κ.α. 

Επιπλέον, οι υποψήφιοι/ες διδάκτορες διατηρούν 
δικαιώματα πρόσβασης, δανεισμού και χρήσης των 
ηλεκτρονικών υπηρεσιών των πανεπιστημιακών βιβλι¬ 
οθηκών μέχρι και πέντε (5) έτη μετά την απονομή του 
Διδακτορικού Διπλώματος. 

6.2. Υποχρεώσεις 

Ο/Η υποψήφιος/α διδάκτορας έχει υποχρέωση υποβο¬ 
λής ετήσιας έκθεσης προόδου στηνΤριμελή Συμβουλευ¬ 
τική Επιτροπή και προφορικής της παρουσίασης. 

6.3. Συμμετοχή Υποψηφίων Διδακτόρων στην εκπαι¬ 
δευτική διαδικασία 

Με απόφαση της Προσωρινής Γενικής Συνέλευσης 
της Σχολής (άρθρο 9 παρ. 3 εδάφιο ε' του ν. 3685/2008 
που παραμένει σε ισχύ σύμφωνα με το άρθρο 88 περ. 
α' του ν. 4485/2017)) και κοινή απόφαση των Υπουρ¬ 
γείων Παιδείας και Οικονομικών μπορεί να ανατίθεται 
σε υποψήφιους/ες διδάκτορες η επικουρία μελών ΔΕΠ 
της Σχολής σε προπτυχιακό και μεταπτυχιακό επίπεδο 
με ωριαία αντιμισθία, η οποία επιβαρύνει τον τακτικό 
προϋπολογισμό του Ιδρύματος. 

Άρθρο 7 

Διαδικασία Εισαγωγής - Επιλογής 
Υποψηφίων Διδακτόρων 

1. Η Σχολή, με βάση τα άρθρο 38 παρ. 2 και άρθρο 
42, παρ.1, παρ.2, παρ.3 του ν.4485/2017 υιοθετεί τους 
παρακάτω δύο τρόπους επιλογής Υ.Δ.: 

Α. Σύγχρονη επιλογή Υ.Δ. (άρ. 38, παρ. 2, ν. 4485): 
Ο υποψήφιος υποβάλλει αίτηση στη Γραμματεία της 
Σχολής. Στην αίτηση αναγράφεται ο προτεινόμενος 
προσωρινός τίτλος, καθώς και ο/η προτεινόμενος/η 
ως επιβλέπων/ουσα της Διδακτορικής Διατριβής, ο/η 
οποίος/α ανήκει σε όσους/ες έχουν δικαίωμα επίβλεψης 
Διδακτορικής Διατριβής, σύμφωνα με τα οριζόμενα στο 
άρθρο 39 του ν. 4485/2017 και στο άρθρο 7 του παρό¬ 
ντος κανονισμού. 

Τα απαιτούμενα δικαιολογητικά που υποβάλλονται 
από κάθε υποψήφιο είναι τα εξής: 

ί. Αναλυτικό Βιογραφικό Σημείωμα. 

Μ. Αντίγραφο του βασικού πτυχίου και πιστοποιητικό 
αναλυτικής βαθμολογίας. 

Μί. Αντίγραφο Διπλώματος Μεταπτυχιακών Σπουδών 
ή βεβαίωση επιτυχούς εξέτασης και βαθμολογίας όλων 
των μεταπτυχιακών μαθημάτων συμπεριλαμβανόμενης 
και της μεταπτυχιακής διπλωματικής εργασίας και πιστο¬ 
ποιητικό αναλυτικής βαθμολογίας. 

ίν. Πιστοποιητικό πολύ καλής γνώσης της αγγλικής 
γλώσσας. 

ν. Δύο συστατικές επιστολές από Μέλη ΔΕΠ Ανωτά- 
των Εκπαιδευτικών Ιδρυμάτων (ΑΕΙ) και Ερευνητές/τριες 
Ερευνητικών Κέντρων. 

νί. Τυχόν ερευνητικές δημοσιεύσεις. 

νϋ. Προσχέδιο διδακτορικής διατριβής στο οποίο πα¬ 
ρουσιάζεται σε γενικές γραμμές το προτεινόμενο αντι¬ 
κείμενο της διδακτορικής έρευνας. 

Β. Ασύγχρονη επιλογή ΥΔ. (άρ. 42 ν. 4485): Μέλη Δ.Ε.Π. 
της σχολής, που δύνανται να επιβλέψουν διδακτορικές 
διατριβές σύμφωνα με το άρθρο 9 του παρόντος Κανο¬ 
νισμού, προκηρύσσουν θέσεις υποψηφίων διδακτόρων, 
οι οποίες αναρτώνται ηλεκτρονικά στον διαδικτυακό 
τόπο της Σχολής. Οι ενδιαφερόμενοι που πληρούν τις 
προϋποθέσεις του άρθρου 3 του παρόντος Κανονισμού 
καλούνται να υποβάλουν αιτήσεις εντός τακτής προθε¬ 
σμίας. Το περιεχόμενο των αιτήσεων και τα συνυποβαλ¬ 
λόμενα δικαιολογητικά είναι τα ίδια με εκείνα της παρ. 
1Α του παρόντος άρθρου. 

2. Η Προσωρινή Γενική Συνέλευση της Σχολής, ύστερα 
από εισήγηση της Εισηγητικής Επιτροπής που έχει ορίσει 
για το σκοπό αυτό, ελέγχει τα προσόντα του/των υπο- 
ψηφίου/ων σύμφωνα με τα κριτήρια εισαγωγής και αν 
αυτά είναι επαρκή, εξετάζει την επιστημονική επάρκεια 
και σκοπιμότητα της ερευνητικής του πρότασης, συνε- 
κτιμάτη διαθεσιμότητα των μελών Δ.Ε.Π. της Σχολής και 
αποφασίζει για την αποδοχή ή απόρριψη της αίτησης 
εισαγωγής με αναλυτική απόφαση, όπου εκθέτει τους 
λόγους για τους οποίους ο/η υποψήφιος/α πληροί ή δεν 
πληροί τις προϋποθέσεις προκειμένου να γίνει δεκτός/ή. 
Σε περίπτωση αποδοχής της αίτησης ορίζεται ο Επιβλέ- 
πων Καθηγητής και η τριμελής Συμβουλευτική Επιτροπή 
με τη σύμφωνη γνώμη τους. Η ημερομηνία αυτή ση¬ 
ματοδοτεί την έναρξη της συμμετοχής του υποψήφιου 
διδάκτορα στο Πρόγραμμα Διδακτορικών Σπουδών. 


Άρθρο 8 

Παρακολούθηση Διαλέξεων 

1. Ο Επιβλέπων Καθηγητής, μετά από σύμφωνη γνώ¬ 
μη της Συμβουλευτικής Επιτροπής, μπορεί να ζητήσει 
από τον/την υποψήφιο/α διδάκτορα την υποχρεωτική 
παρακολούθηση συγκεκριμένων μαθημάτων του αντί¬ 
στοιχου Προγράμματος Σπουδών της οικείας Σχολής, ή 
άλλων Σχολών του Διεθνούς Πανεπιστημίου Ελλάδος, 
μετά από έγκριση της Π.Γ.Σ. της Σχολής, εφόσον αυτό 
κρίνεται απαραίτητο.Τη σχετική έγκριση από τα όργανα 
των Σχολών αιτείται ο Επιβλέπων Καθηγητής. 

Άρθρο 9 

Επίβλεψη και εκπόνηση Διδακτορικής Διατριβής 

1. Δικαίωμα επίβλεψης Διδακτορικών Διατριβών έχουν 
τα μέλη Δ.Ε.Π. α' βαθμίδας, αναπληρωτή και επίκουρου 
του οικείου ή άλλου Α.Ε.Ι. ή ερευνητές Α', Β' ή Γ' βαθμί¬ 
δας από ερευνητικά κέντρα του άρθρου 13Α του ν. 4310/ 
2014, σύμφωνα με τις προβλέψεις του άρθρου 39 παρ. 1 
του ν. 4485/2017, συμπεριλαμβανομένων των ερευνητι¬ 
κών κέντρων της Ακαδημίας Αθηνών και του Ιδρύματος 
Ιατροβιολογικών Ερευνών της Ακαδημίας Αθηνών. 

2. Η Προσωρινή Γενική Συνέλευση της Σχολής ανα¬ 
θέτει στον/στην προτεινόμενο/η επιβλέποντα/ουσα, 
σύμφωνα με την παράγραφο 3 του άρθρου 38 του ν. 
4485/2017, την επίβλεψη της Διδακτορικής Διατριβής 
και ορίζει Τριμελή Συμβουλευτική Επιτροπή, με αρμο¬ 
διότητα να πλαισιώνει και να υποστηρίζει την εκπόνηση 
και συγγραφή της. 

3. ΣτηνΤριμελή Συμβουλευτική Επιτροπή μετέχουν ως 
μέλη, ο/η επιβλέπων/ουσα και δύο ακόμη μέλη Δ.Ε.Π. 
α' βαθμίδας, αναπληρωτή και επίκουρου από το οικείο 
ή άλλο Α.Ε.Ι. ή καθηγητές αναγνωρισμένων ως ομοτα- 
γών ιδρυμάτων της αλλοδαπής, οι οποίοι είναι κάτοχοι 
διδακτορικού διπλώματος, ή ερευνητές των βαθμιδών 
Α', Β' ή Γ' από ερευνητικά κέντρα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικών Ερευνών της Ακαδημίας Αθηνών ή από 
αναγνωρισμένα ερευνητικά κέντρα ή ινστιτούτα της 
αλλοδαπής και έχουν το ίδιο ή συναφές γνωστικό αντι¬ 
κείμενο με την υπό κρίση Διδακτορική Διατριβή. Ως μέλη 
τηςΤριμελούς Συμβουλευτικής Επιτροπής είναι δυνατόν 
να ορίζονται και μέλη Δ.Ε.Π. τα οποία είναι σε άδεια. 

4. Το ανώτατο όριο επίβλεψης Διδακτορικών Διατρι¬ 
βών ανά μέλος ΔΕΠ ορίζεται στα επτά (7). Οι περιπτώσεις 
συνεπίβλεψης Διδακτορικών Διατριβών δεν θα προσμε- 
τρώνται στο σύνολο. 

5. Στην Τριμελή Συμβουλευτική Επιτροπή μετέχει 
τουλάχιστον ένα (1) μέλος Δ.Ε.Π. από τις τρεις πρώτες 
βαθμίδες της Σχολής. 

6. Αν για οποιονδήποτε λόγο ο/η επιβλέπων/ουσα 
εκλείψει ή διαπιστωμένα αδυνατεί να τελέσει χρέη επι- 
βλέποντος/σας για μεγάλο χρονικό διάστημα, η Προσω¬ 
ρινή Γενική Συνέλευση της Σχολής, εκτιμώντας τις περι¬ 
στάσεις, αναθέτει σε άλλον/η την επίβλεψη, σύμφωνα με 
όσα ορίζονται στις προηγούμενες παραγράφους, κατόπιν 
αίτησης του/της υποψήφιου/ας διδάκτορα και σύμφωνης 

γνώμης του/της νέου/ας προτεινόμενου/ης επιβλέπο- 
ντος/ας. Σε διαφορετική περίπτωση, ένα από τα άλλα δύο 
(2) μέλη της Τριμελούς Συμβουλευτικής Επιτροπής ανα¬ 
λαμβάνουν χρέη επιβλέποντος/ας, ακόμη και καθ'υπέρ¬ 
βαση του μέγιστου αριθμού υποψήφιων διδακτόρων. 

7. Αν ο/η αρχικός/η επιβλέπων/ουσα μετακινηθεί σε 
άλλο Α.Ε.Ι. ή Σχολή ή Τμήμα Α.Ε.Ι. ή συνταξιοδοτηθεί, 
συνεχίζει να τελεί χρέη επιβλέποντος/ουσας των Δι¬ 
δακτορικών Διατριβών που έχει αναλάβει, και ο τίτλος 
απονέμεται από το Α.Ε.Ι., στο οποίο ανήκει η Σχολή, όπου 
ξεκίνησε η εκπόνηση της Διδακτορικής Διατριβής. 

8. Η Γραμματεία της Σχολής οφείλει να αναρτήσει στον 
διαδικτυακό τόπο της Σχολής, στην ελληνική και αγγλική 
γλώσσα, το όνομα του/της Υποψήφιου/ας Διδάκτορα, 
τον τίτλο και σύντομη περίληψη της Διδακτορικής Δια¬ 
τριβής, το όνομα του/της επιβλέποντος/ουσας και των 
άλλων μελών τηςΤριμελούς Συμβουλευτικής Επιτροπής. 

9. Ο/Η υποψήφιος/α διδάκτορας, κατ'έτος παρουσιά¬ 
ζει προφορικά ενώπιον τηςΤριμελούς Συμβουλευτικής 
Επιτροπής και υποβάλλει εγγράφως σε αυτή αναλυτικό 
υπόμνημα σχετικά με την πρόοδο της Διδακτορικής του/ 
της Διατριβής. Αντίγραφο του υπομνήματος, καθώς και 
σχόλια επ' αυτού από τον/την επιβλέποντα/ουσα ή την 
Τριμελή Συμβουλευτική Επιτροπή και των εκθέσεων 
προόδου, καταχωρούνται στον ατομικό φάκελο του/της 
υποψηφίου/ας διδάκτορα. Η τριμελής Συμβουλευτική 
Επιτροπή αξιολογώντας την έκθεση προόδου μπορεί 
κατά πλειοψηφία και τεκμηριωμένα, να προτείνει τη δι¬ 
αγραφή υποψηφίων διδακτόρων. Η σχετική απόφαση 
κοινοποιείται στον ενδιαφερόμενο και στη Προσωρινή 
Γενική Συνέλευση της Σχολής. 

Άρθρο 10 

Εκπόνηση Διδακτορικής Διατριβής 
με Συνεπίβλεψη 

1. Η Σχολή Επιστημών Τεχνολογίας είναι δυνατό να 
συνεργάζεται, σύμφωνα με όσα προβλέπονται στο άρ¬ 
θρο 43 του ν. 4485/2017, με Τμήματα ΑΕΙ, ερευνητικά 
κέντρα και ινστιτούτα του άρθρου 13Ατουν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών, για την εκπόνηση δι¬ 
ατριβών με συνεπίβλεψη. Τα σχετικά με τη διαδικασία 
εκπόνησης, χορήγησης ενιαίου ή χωριστού τίτλου κ.α., 
προβλέπονται στο οικείο Ειδικό Πρωτόκολλο Συνεργα¬ 
σίας που καταρτίζεται. 

2. Η Σχολή ΕπιστημώνΤεχνολογίας είναι δυνατό επίσης 
να συνεργάζεται με αναγνωρισμένα ως ομοταγή Ιδρύ¬ 
ματα ή ερευνητικά κέντρα και ινστιτούτα της αλλοδαπής 
για την εκπόνηση διατριβών με συνεπίβλεψη.Τα σχετικά 
με τη διαδικασία εκπόνησης, χορήγησης ενιαίου ή χωρι¬ 
στού τίτλου κ.α., πρέπει να προβλέπονται στο οικείο Ειδι¬ 
κό Πρωτόκολλο Συνεργασίας που καταρτίζεται σύμφωνα 
με τα οριζόμενα στη σχετική απόφαση του Υπουργού 
Παιδείας, Έρευνας και Θρησκευμάτων που δημοσιεύε¬ 
ται στην Εφημερίδα της Κυβερνήσεως, σύμφωνα με τη 
διάταξη του άρθρου 43 παρ. 2 εδ. β'του ν. 4485/2017. 


Άρθρο 11 

Αξιολόγηση Διδακτορικής Διατριβής 

1. Μετά την ολοκλήρωση της εκπόνησης της Διδακτο¬ 
ρικής Διατριβής ο/η υποψήφιος/α διδάκτορας υποβάλ¬ 
λει αίτηση στην Τριμελή Συμβουλευτική Επιτροπή, δια 
της Γραμματείαςτης Σχολής, προκειμένου να λάβει χώρα 
δημόσια υποστήριξη και αξιολόγησή της. Η Διδακτορική 
Διατριβή προϋποθέτει εις βάθος έρευνα του υποψήφιου/ 
ας διδάκτορα στο αντικείμενό της, παρουσίαση ερευ¬ 
νητικών αποτελεσμάτων σε επιστημονικά συνέδρια και 
τουλάχιστον δύο δημοσιεύσεις σε έγκυρα επιστημονικά 
περιοδικά με κριτές και συντελεστή απήχησης σε ένα 
τουλάχιστον από τα αποδεκτά συστήματα καταλογο- 
γράφησης, π.χ. ΙΛ/θό οί 5ςίθηεθ, 5εορυ5, δςίιπΒςο Θ1-Θ3. 

2. Η Τριμελής Συμβουλευτική Επιτροπή, αποφασίζει 
την έγκριση ή την αιτιολογημένη απόρριψη της αίτησης. 
Εφόσον αυτή εγκριθεί, συντάσσει αναλυτική Εισηγητική 
Έκθεση. Στην Εισηγητική Έκθεση καταγράφεται η ολο¬ 
κλήρωση της εκπόνησης της διδακτορικής διατριβής και 
προτείνεται ο ορισμός Επταμελούς Εξεταστικής Επιτρο¬ 
πής για τον/την υποψήφιο/α διδάκτορα. Εάν η Τριμελής 
Συμβουλευτική Επιτροπή δεν εγκρίνει την αίτηση του/ 
της υποψηφίου/ας διδάκτορα, του/της δίνει αναλυτικά 
επιστημονικές παρατηρήσεις - βελτιώσεις, καθώς και 
χρονοδιάγραμμα υλοποίησης. 

3. Η Συνέλευση της Σχολής, μετά την κατάθεση θετι¬ 
κής Εισηγητικής Έκθεσης τηςΤριμελούς Συμβουλευτικής 
Επιτροπής, ορίζει Επταμελή Εξεταστική Επιτροπή για 
την αξιολόγηση της Διδακτορικής Διατριβής του/της 
υποψήφιου/ας διδάκτορα. Σε αυτή μετέχουν τα μέλη 
τηςΤριμελούς Συμβουλευτικής Επιτροπής και τέσσερα 
επιπλέον μέλη που πληρούν τα κριτήρια του άρθρου 39 
παρ. 2 β' εδάφιο του ν. 4485/2017 και έχουν την ίδια ή 
συναφή ειδικότητα με τον επιστημονικό πεδίο της Διδα- 
κτορικήςΔιατριβής. ΗΤριμελήςΣυμβουλευτική Επιτρο¬ 
πή έχει δικαίωμα πρότασης των μελών της Επταμελούς 
Εξεταστικής Επιτροπής. 

4. Κατά τη συγκρότηση της Επταμελούς Εξεταστικής 
Επιτροπής, τα αφυπηρετήσαντα μέλη τηςΤριμελούς Συμ¬ 
βουλευτικής Επιτροπής αντικαθίστανται από νέα μέλη 
που πληρούν τα κριτήρια του άρθρου 39 παρ.2 εδάφιο 
β' του ν. 4485/2017, με απόφαση της Προσωρινής Γενι¬ 
κής Συνέλευσης, σύμφωνα με το άρθρο 41 παρ. 2 του 
ν. 4485/2017. Τα αφυπηρετήσαντα μέλη δικαιούνται να 
παρευρεθούν στη διαδικασία δημόσιας παρουσίασης 
και αξιολόγησης, χωρίς δικαίωμα ψήφου, σύμφωνα με 
το άρθρο 41 παρ. 3 του ν. 4485/2017. Μέλη ΔΕΠ τα οποία 
βρίσκονται σε άδεια, δύνανται να συμμετέχουν ως μέλη 
της Επταμελούς Εξεταστικής Επιτροπής. 

5. Η Διδακτορική Διατριβή υποστηρίζεται από τον/την 
υποψήφιο/α διδάκτορα δημόσια, στην Επταμελή Εξετα¬ 
στική Επιτροπή. Για την απαρτία της επιτροπής, απαιτεί¬ 
ται η συμμετοχή τουλάχιστον τεσσάρων (4) μελών της. 

6. Ο/Η υποψήφιος/α επίσης απαντά στις ερωτήσεις 
των μελών της Επταμελούς Εξεταστικής Επιτροπής. Με 
τη σύμφωνη γνώμη της Επταμελούς Εξεταστικής Επι¬ 
τροπής είναι δυνατό να υποβληθούν ερωτήσεις και από 
το ακροατήριο. 

7. Μετά την ολοκλήρωση της ανωτέρω διαδικασίας, 
ο/η υποψήφιος/α αποχωρεί και η Επταμελής Εξεταστική 
Επιτροπή συσκέπτεται και κρίνει τη διατριβή ως προς την 
ποιότητα, την πληρότητα, την πρωτότυπη σκέψη και την 
συμβολή της στην επιστήμη και με βάση αυτά τα κριτή¬ 
ρια διατυπώνει την τελική της κρίση και τη βαθμολογεί. 

8. Η έγκριση και βαθμολόγηση του/ης υποψηφίου/ 
ας διδάκτορα βεβαιώνεται με σχετικό Πρακτικό, που 
συντάσσει η Επταμελής Εξεταστική Επιτροπή. Η Διδα¬ 
κτορική Διατριβή εγκρίνεται με πλειοψηφία.Το Πρακτικό 
υπογράφεται από άλατα συμμετέχοντα στη διαδικασία 
της αξιολόγησης της διατριβής μέλη της Επταμελούς 
Εξεταστικής Επιτροπής και διαβιβάζεται δια της Γραμ¬ 
ματείας, στη Συνέλευση της Σχολής. Σε περίπτωση κατά 
την οποία το Πρακτικό φέρει υπογραφές τεσσάρων με¬ 
λών της Επταμελούς Επιτροπής και πέμπτο μέλος έχει 
υπογράψει την Εισηγητική Έκθεση, ο τίτλος θεωρείται 
ότι έχει χορηγηθεί εγκύρως (Ν. 4186/2013, άρθρο 39, 
παρ. 18). 

9. Η εγκριθείσα διδακτορική διατριβή βαθμολογείται 
με την ακόλουθη κλίμακα: 

- Άριστα με διάκριση (σε άλως εξαιρετικές περιπτώσεις 
και μόνο με ομόφωνη απόφαση της Επταμελούς Εξετα¬ 
στικής Επιτροπής) 

- Άριστα 

- Δίαν Καλώς 

- Καλώς 

Άρθρο 12 

Αναγόρευση και Καθομολόγηση Διδακτόρων 

1. Η Προσωρινή Γενική Συνέλευση αναγορεύει και κα¬ 
θομολογεί τον/την υποψήφιο/α διδάκτορα σε δημόσια 
Συνεδρίαση της Σχολής, παρουσία του/της υποψήφιου/ 
ας Διδάκτορα. Ο Κοσμήτορας της Σχολής θέτει υπόψη 
της Προσωρινής Γενικής Συνέλευσης το Πρακτικό, που 
πιστοποιεί την επιτυχή ολοκλήρωση της διαδικασίας 
προφορικής παρουσίασης και αξιολόγησης της Διδα¬ 
κτορικής Διατριβής και ακολουθεί η αναγόρευση και 
καθομολόγηση του/της υποψηφίου/ας ως Διδάκτορα 
της Σχολής. Στη Συνεδρίαση παρίσταται ο/η Πρύτανης 
ή ο/η Αντιπρύτανης. 

2. Η τελετή αναγόρευσης και καθομολόγησης, καθώς 
και ο τύπος του Διδακτορικού Διπλώματος του/της Δι- 
δάκτορος ακολουθεί τα Πρότυπα σχετικών Αποφάσεων 
τηςΔιοικούσας Επιτροπής του Διεθνούς Πανεπιστημίου 
της Ελλάδος. 

3. Ο/Η υποψήφιος/α διδάκτορας πριν από την αναγό¬ 
ρευση και καθομολόγησή του/της από την Προσωρινή 
Γενική Συνέλευση της Σχολής, μπορεί να αιτηθεί χορή¬ 
γηση Βεβαίωσης Επιτυχούς Αποπεράτωσης. 

4. Στον/στην Διδάκτορα χορηγείται Αντίγραφο Διδα¬ 
κτορικού Διπλώματος. Το Διδακτορικό Δίπλωμα υπο¬ 
γράφεται από τον Πρόεδρο της Διοικούσας Επιτροπής, 
τον Κοσμήτορα και τον/την Προϊστάμενο/η Γραμματείας 
της Σχολής και φέρει τη σφραγίδα του Διεθνούς Πανε¬ 
πιστημίου Ελλάδος. 


5.0 υποψήφιος διδάκτορας υποβάλλει στη Βιβλιοθή- 
κη-Κέντρο Πληροφόρησης του Διεθνούς Πανεπιστημίου 
Ελλάδος, στο Εθνικό Κέντρο Τεκμηρίωσης και όπου αλ¬ 
λού απαιτείται από την ισχύουσα νομοθεσία, αντίγραφα 
της διδακτορικής του διατριβής. 

Άρθρο 13 

Διαγραφή Υποψήφιου/ας Διδάκτορα 

1. Η Προσωρινή Γενική Συνέλευση της Σχολής Επι¬ 
στημών Τεχνολογίας, μετά από απόφαση της Τριμε¬ 
λούς Συμβουλευτικής Επιτροπής, μπορεί να εισηγηθεί 
τη διαγραφή Υποψηφίου/ας Διδάκτορα σύμφωνα με την 
διαδικασία που περιγράφεται στο Άρθρο 9, Παράγραφος 
9. Στην απόφαση τεκμηριώνονται οι λόγοι διαγραφής. 

2. Ο/Η υποψήφιος/α διδάκτορας διαγράφεται αυτοδί¬ 
καια μετά από αίτησή του/της. 

3. Σε οποιαδήποτε περίπτωση διαγραφής υποψηφίου/ 
ας διδάκτορα δεν επιστρέφονται τα τυχόν καταβληθέντα 
δίδακτρα. 

Άρθρο 14 

Οικονομική συμμετοχή φοιτητών και 

Όροι Απαλλαγής - Υποτροφίες 

1. Στον υποψήφιο διδάκτορα μπορεί να ζητηθεί να 
καταβάλει οικονομική συμμετοχή σύμφωνα με τις απο¬ 
φάσεις της Προσωρινής Γενικής Συνέλευσης της Σχολής. 
Η οικονομική συμμετοχή κυμαίνεται εντός των ορίων 
που θέτει η Διοικούσα Επιτροπή. Ο χρόνος τμηματικής 
καταβολής ή του συνόλου των διδάκτρων αποφασίζεται 
από την Προσωρινή Γενική Συνέλευση της Σχολής. 

2. Τα Προγράμματα Διδακτορικών Σπουδών μπορεί 
να προβλέπουν την παροχή υποτροφιών (με ή χωρίς 
αντίστοιχη παροχή επικουρικής εργασίας) βάσει ακα¬ 
δημαϊκών ή άλλων κριτηρίων, τα οποία αποφασίζει η 
Προσωρινή Γενική Συνέλευση. 

Άρθρο 15 

Μεταβατικές διατάξεις 

1. Δεδομένου ότι μέχρι την αυτοδύναμη λειτουργία 
του Διεθνούς Πανεπιστημίου της Ελλάδος, η διοίκηση 
και διαχείριση του ασκείται από τη Διοικούσα Επιτρο¬ 
πή αυτού, οποιοδήποτε θέμα προκύπτει στο μέλλον, το 
οποίο δεν καλύπτεται από τον παρόντα Κανονισμό, θα 
αντιμετωπίζεται με αποφάσεις της Διοικούσας Επιτρο¬ 
πής, μέχρι την αυτοδύναμη λειτουργία του Διεθνούς 
Πανεπιστημίου της Ελλάδος. 

2. Από την ισχύ του παρόντος Κανονισμού καταργού- 
νται όλες οι προηγούμενες αποφάσεις της Διοικούσας 
Επιτροπής ή άλλων οργάνων διοίκησης του Πανεπιστη¬ 
μίου που αφορούν σχετικά θέματα. 

3. Οι υποψήφιοι/ες διδάκτορες της Σχολής που ανέ- 
λαβαν εκπόνηση Διδακτορικής Διατριβής πριν την 
έναρξη ισχύος του παρόντα Κανονισμού Διδακτορικών 
Σπουδών υπάγονται στις διατάξεις του Κανονισμού 
που ίσχυε κατά την ανάληψή της και στις διατάξεις του 
ν. 4485/2017. 

Άρθρο 16 

Ισχύς του Κανονισμού Λειτουργίας Π.Μ.Σ. 

1. Η ισχύς του παρόντος Κανονισμού αρχίζει από της 
εγκρίσεώς του από τη Διοικούσα Επιτροπή του Διεθνούς 
Πανεπιστημίου της Ελλάδος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 23 Νοεμβρίου 2018 
Ο Πρόεδρος 
ΚΩΣΤΑΣ ΓΡΑΜΜΕΝΟΣ 


Αριθμ. ΑΡΜΙΝ 427 (2) 

Έγκριση Κανονισμού Διδακτορικών Σπουδών 
της Σχολής Οικονομίας Διοίκησης και Νομικών 
Επιστημών του Διεθνούς Πανεπιστημίου της Ελ¬ 
λάδος. 

Η ΔΙΟΙΚΟΥΣΑ ΕΠΙΤΡΟΠΗ 

ΤΟΥ ΔΙΕΘΝΟΥΣ ΠΑΝΕΠΙΣΤΗΜΙΟΥ ΤΗΣ ΕΛΛΑΔΟΣ 
(Αριθ. Συνεδρίασης Διοικούσας Επιτροπής 
04/01.11.2018) 

Έχοντας υπόψη: 

1. Τα άρθρα 45 παρ. 2,84 παρ. 20 και 85 παρ. 1 και 2α 
του ν. 4485/2017 (ΦΕΚ Α' 114), 

2. Το ν. 3391/2005 (ΦΕΚ Α' 240/04.10.2005), όπως 
τροποποιήθηκε με τα διατάξεις του ν. 3577/2007 
(ΦΕΚ Α' 130/08.06.2007), του ν. 3794/2009 (ΦΕΚ Α' 
156/04.09.2009), του ν. 4009/2011 (ΦΕΚ ΑΊ 95/6.9.2011), 
του ν. 4186/2013 (ΦΕΚ Α' 193/17.09.2013) και του ν. 4310/ 
2014 (ΦΕΚ Α' 258/08.12.2014) και του ν. 4415/2016 (ΦΕΚ 
159/Α76.09.2016), 

3. Την απόφαση της Προσωρινής Γενικής Συνέλευσης 
της Σχολής Οικονομίας, Διοίκησης και Νομικών Επιστη¬ 
μών (6/24-10-2018 - θέμα 7), που αφορά στην έγκριση 
του παρόντος Κανονισμού Διδακτορικών Σπουδών 

4. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζει: 

Την έγκριση του ακόλουθου Κανονισμού Διδακτο¬ 
ρικών Σπουδών της Σχολής Οικονομίας, Διοίκησης και 
Νομικών Επιστημών. 

ΚΑΝΟΝΙΣΜΟΣ ΔΙΔΑΚΤΟΡΙΚΩΝ ΣΠΟΥΔΩΝ 
ΤΗΣ ΣΧΟΛΗΣ ΟΙΚΟΝΟΜΙΑΣ, ΔΙΟΙΚΗΣΗΣ 
ΚΑΙ ΝΟΜΙΚΩΝ ΕΠΙΣΤΗΜΩΝ 

Άρθρο 1 

Γενικές Αρχές - Στόχος των διδακτορικών σπουδών 

Ι.Τα Προγράμματα Μεταπτυχιακών Σπουδών (Π.Μ.Σ.) 
του Διεθνούς Πανεπιστημίου Ελλάδος μπορούν να προ¬ 
σφέρουν σε μεταπτυχιακούς φοιτητές τη δυνατότητα 
συνέχισης των σπουδών, μετά την απόκτηση του Δ.Μ.Σ., 
γιατη λήψη διδακτορικού διπλώματος.Τα Προγράμματα 
Διδακτορικών Σπουδών παρέχουν εξειδίκευση στα κύ¬ 
ρια γνωστικά πεδία των Σχολών και των προγραμμάτων 


Σπουδών του ΔΙ.ΠΑ.Ε., αλλά και σε συγγενή πεδία που 
διδάσκονται στις Σχολές και θεραπεύονται μέσω μετεκ¬ 
παίδευσης και έρευνας. 

2. Οι Διδακτορικές Σπουδές αποβλέπουν αφενός στην 
προαγωγή της γνώσης και στην παραγωγή υψηλού επι¬ 
πέδου επιστημονικής έρευνας και αφετέρου στη δημι¬ 
ουργία επιστημόνων ικανών να συμβάλουν στην πρόοδο 
της επιστήμης, της εκπαίδευσης και της έρευνας. Οι από¬ 
φοιτοι των διδακτορικών προγραμμάτων προορίζονται 
να στελεχώσουν το ερευνητικό, επιχειρηματικό και εκ¬ 
παιδευτικό δυναμικό της Ελλάδας και του εξωτερικού. 

3. Παράλληλα, τα διδακτορικά προγράμματα αποτε¬ 
λούν για τις Σχολές, αλλά και το Πανεπιστήμιο συνολικά, 
πηγή ακαδημαϊκού κύρους και διεθνούς αναγνώρισης 
και συμβάλλουν στην προαγωγή της έρευνας με έμφα¬ 
ση στη δημοσίευση της επιστημονικής εργασίας που 
συντελείται στο πλαίσιό τους. 

4. Το Διδακτορικό Δίπλωμα αποτελεί ακαδημαϊκό 
τίτλο, ο οποίος πιστοποιεί την εκπόνηση πρωτότυπης 
επιστημονικής έρευνας και την ουσιαστική συνεισφορά 
του/της κατόχου του στην εξέλιξη της επιστήμης και της 
γνώσης στον αντίστοιχο επιστημονικό κλάδο. 

5. Στον παρόντα Κανονισμό Διδακτορικών Σπουδών 
καθορίζονται η δομή και οι κανόνες λειτουργίας του 
Προγράμματος Διδακτορικών Σπουδών της Σχολής 
Οικονομίας, Διοίκησης και Νομικών Επιστημών του Δι¬ 
εθνούς Πανεπιστημίου της Ελλάδος, όπως αυτός καταρ¬ 
τίστηκε με απόφαση της Προσωρινής Συνέλευσης της 
Σχολής (6/24-10-2018 - Θέμα 7), εγκρίθηκε από τη Διοι¬ 
κούσα Επιτροπή του ΔΙ.ΠΑ.Ε. (συν. αριθμ. 04/01.11.2018 
- Θέμα 3), δημοσιεύθηκε στην Εφημερίδα της Κυβερνή¬ 
σεως, αναρτήθηκε στο διαδικτυακό τόπο της Σχολής και 
κοινοποιήθηκε στο Υπουργείο Παιδείας, Έρευνας και 
Θρησκευμάτων. 

Άρθρο 2 

Νομικό και Θεσμικό πλαίσιο 

Το Πρόγραμμα Διδακτορικών Σπουδών της Σχολής 
Οικονομίας, Διοίκησης και Νομικών Επιστημών οργα¬ 
νώνεται και λειτουργεί σύμφωνα με τις διατάξεις του ν. 
4485/2017, του ν. 3391/2005, όπως τροποποιήθηκε και 
ισχύει, καθώς και των εν ισχύ ευρισκομένων σχετικών 
διατάξεων και αποφάσεων της Διοικούσας Επιτροπής 
του Διεθνούς Πανεπιστημίου της Ελλάδος. 

Άρθρο 3 

Δικαίωμα Υποβολής Αίτησης - 

Κριτήρια εισαγωγής στο Πρόγραμμα 

Διδακτορικών Σπουδών 

1. Δικαίωμα υποβολής αίτησης για εκπόνηση Διδακτο¬ 
ρικής Διατριβής στη Σχολή έχουν όσοι/ες πληρούν τις 
κάτωθι προϋποθέσεις: 

- Είναι κάτοχοι συναφούς με το γνωστικό πεδίο της 
προς εκπόνηση Διδακτορικής Διατριβής πτυχίου Α.Ε.Ι. 
(Πανεπιστημίου ή ΤΕΙ) της ημεδαπής ή αναγνωρισμένου 
ως ισότιμου ιδρύματος της αλλοδαπής (εγγραφή στον 
κατάλογο υκ ΝΑΚΚΙ). 

- Είναι κάτοχοι Διπλώματος Μεταπτυχιακών Σπουδών 
(Δ.Μ.Σ.) Α.Ε.Ι.της ημεδαπής ή αναγνωρισμένου ως ισότι¬ 
μου ιδρύματος της αλλοδαπής (εγγραφή στον κατάλογο 
ΙΙΚ ΝΑΚΙ(Ι) ή είναι κάτοχοι ενιαίου και αδιάσπαστου τίτ¬ 
λου σπουδών μεταπτυχιακού επιπέδου κατά το άρθρο 
46 του ν. 4485/2017. 

- Έχουν πολύ καλή γνώση της αγγλικής γλώσσας, όπως 
αυτή αποδεικνύεται σύμφωνα με τις εκάστοτε ισχύου- 
σες αποφάσεις της Διοικούσας Επιτροπής του Διεθνούς 
Πανεπιστημίου της Ελλάδος. 

2. Σε ειδικές περιπτώσεις εξαιρετικού επιστημονικού 
ή επαγγελματικού έργου μπορεί να γίνει, με ειδική αιτι¬ 
ολογία, δεκτός, με απόφαση της Προσωρινής Γενικής 
Συνέλευσης της Σχολής, ως Υποψήφιος Διδάκτορας (Υ.Δ.) 
και μη κάτοχος Δ.Μ.Σ. (άρθρο 38 του ν. 4485/17). 

3. Η Προσωρινή Γενική Συνέλευση της Σχολής μπορεί 
να προσθέσει και άλλα κριτήρια επιλογής, όπως - εν¬ 
δεικτικά - ελάχιστος βαθμός πτυχίου, εκπονηθέν ερευ¬ 
νητικό έργο, εξετάσεις, παρακολούθηση μαθημάτων, 
προϋπηρεσία κλπ. 

Άρθρο 4 

Χρονική διάρκεια 

1. Η χρονική διάρκεια για την απόκτηση του Διδα¬ 
κτορικού Διπλώματος είναι τουλάχιστον τρία (3) πλήρη 
ημερολογιακά έτη απάτην ημερομηνία ορισμού τηςΤρι- 
μελούς Συμβουλευτικής Επιτροπής. Ο μέγιστος χρόνος 
εκπόνησης της διδακτορικής διατριβής ορίζεται στα έξι 
(6) πλήρη ημερολογιακά έτη από την ημερομηνία ορι¬ 
σμού τηςΤριμελούς Συμβουλευτικής Επιτροπής. Ο παρα¬ 
πάνω χρόνος δύναται να παραταθεί για ένα (1) επιπλέον 
έτος ή/και να ανασταλεί έως και για δύο (2) έτη, μετά από 
αίτηση του/της υποψηφίου/ας και τεκμηριωμένη από¬ 
φαση της Προσωρινής Γενικής Συνέλευσης της Σχολής. 
Μετά την παρέλευση της ανώτατης διάρκειας ο/η Υ.Δ. 
διαγράφεται από το Μητρώο υποψηφίων διδακτόρων 
με απόφαση της Προσωρινής Γενικής Συνέλευσης της 
Σχολής. 

2. Γιατους/τις Υ.Δ. που γίνονται κατ'εξαίρεση δεκτοί/ 
ές, χωρίς να είναι κάτοχοι Δ.Μ.Σ., το ελάχιστο χρονικό 
όριο απόκτησης του Διδακτορικού Διπλώματος ανέρχε¬ 
ται στα τέσσερα (4) τουλάχιστον πλήρη ημερολογιακά 
έτη από την ημερομηνία ορισμού τηςΤριμελούς Συμ¬ 
βουλευτικής Επιτροπής. 

Άρθρο 5 

Εκπόνηση Διατριβής 

1. Μετά από την ικανοποίηση των οποιωνδήποτε άλ¬ 
λων προϋποθέσεων και υποχρεώσεων εκ μέρους του/ 
της Υ.Δ., το διδακτορικό πρόγραμμα εστιάζεται στην 
εκπόνηση Διδακτορικής Διατριβής. Η Διδακτορική Δι¬ 
ατριβή πρέπει να αποτελεί μία σημαντική συνεισφορά 
στην επιστημονική γνώση. Η πρωτοτυπία και η συμβολή 
της διατριβής στην επιστήμη αποδεικνύεται με δημο¬ 
σίευση μέρους της σε έγκριτα επιστημονικά περιοδικά, 
παρουσίαση σε διεθνή συνέδρια με σύστημα κριτών ή/ 
και δημοσίευση της διατριβής σε επιστημονικές σειρές/ 
εκδόσεις. 


2. Ο επιστημονικός και ερευνητικός χαρακτήρας της 
Διδακτορικής Διατριβής την διαφοροποιεί ουσιαστικά 
και καθοριστικά από την αντίστοιχη εργασία του μετα¬ 
πτυχιακού προγράμματος που οδηγεί στο Μεταπτυχιακό 
Δίπλωμα Ειδίκευσης. 

3. Η Διδακτορική Διατριβή συντάσσεται στην Αγγλική 
γλώσσα. 

4. Η Διδακτορική Διατριβή και η περίληψή της κατα¬ 
τίθενται στην Βιβλιοθήκη του Διεθνούς Πανεπιστημίου 
της Ελλάδος και αναρτάται στο ψηφιακό αποθετήριοτου 
Διεθνούς Πανεπιστημίου της Ελλάδος. 

Άρθρο 6 

Δικαιώματα / Παροχές και Υποχρεώσεις 
ποψηφίων Διδακτόρων 

6.1. Δικαιώματα / Παροχές 

Οι Υ.Δ. για μέχρι και έξι (6) έτη από την ημερομηνία 
ορισμού τηςΤριμελούς Συμβουλευτικής Επιτροπής, δι¬ 
ατηρούν πλήρη τα δικαιώματα και τις παροχές που προ- 
βλέπονται και για τους/τις φοιτητές/τριες του δεύτερου 
κύκλου σπουδών. 

Επιπλέον, οι Υ.Δ. διατηρούν δικαιώματα πρόσβασης, 
δανεισμού και χρήσης των επί τόπου υπηρεσιών των πα¬ 
νεπιστημιακών βιβλιοθηκών μέχρι και δύο (2) έτη μετά 
την απονομή του Διδακτορικού Διπλώματος. 

Η διοικητική υποστήριξη των Διδακτορικών Σπουδών 
γίνεται από τη Γραμματεία της Σχολής. Στη Γραμματεία 
της Σχολής τηρείται Μητρώο Υ.Δ. με ατομικό φάκελο 
για κάθε Υ.Δ., στον οποίο καταγράφεται κάθε στοιχείο 
σχετικό με τις σπουδές του/της. 

6.2. Υποχρεώσεις 

Ο/Η Υ.Δ. έχει υποχρέωση ανανέωσης της εγγραφής 
του/της κάθε ακαδημαϊκό έτος. 

Ο/Η Υ.Δ., κατ'έτος, από 1 ης έως 30ης Ιουνίου, υποβάλ¬ 
λει εγγράφως στη Γραμματεία της Σχολής ενώπιον της 
Τριμελούς Συμβουλευτικής Επιτροπής και, εφ'όσον κρι- 
θεί σκόπιμο από την Τριμελή Συμβουλευτική Επιτροπή, 
παρουσιάζει σε αυτή προφορικά αναλυτικό υπόμνημα 
σχετικά με την πρόοδο της Διδακτορικής του/της Διατρι¬ 
βής. Σε περίπτωση μη κατάθεσης δύο (2) συνεχόμενων 
ετησίων αναλυτικών υπομνημάτων από τον Υ.Δ. θεωρεί¬ 
ται ότι η διαδικασία της εκπόνησης της Διατριβής διακό¬ 
πτεται και μετά από τεκμηριωμένη εισήγηση τηςΤριμε- 
λούς Συμβουλευτικής Επιτροπής γίνεται αφαίρεση του 
θέματος της Διδακτορικής Διατριβής και διαγραφή του 
Υ.Δ., με απόφαση της Προσωρινής Γενικής Συνέλευσης 
της Σχολής κατά το άρθρο 13 του παρόντος κανονισμού. 

Ο/Η επιβλέπων/ουσα Καθηγητής/τρια, μετά την υπο¬ 
βολή του αναλυτικού υπομνήματος του Υ.Δ., καταθέτει 
στη Γραμματεία της Σχολής κάθε Ιούλιο ετήσια έκθεση 
προόδου της Διδακτορικής Διατριβής, την οποία συνυ¬ 
πογράφουν και τα άλλα δυο μέλη τηςΤριμελούς Συμ¬ 
βουλευτικής Επιτροπής και τη γνωστοποιεί στον Υ.Δ.. 
Αντίγραφο του υπομνήματος, καθώς και τυχόν σχόλια 
επ' αυτού από τον επιβλέποντα/ουσα ή την Τριμελή 
Συμβουλευτική Επιτροπή και εκθέσεις προόδου κατα¬ 
χωρίζονται στον ατομικό φάκελο του Υ.Δ.. Γνώση του 
φακέλου αυτού δύνανται να λάβουν τα μέλη της Επτα- 
μελούς Εξεταστικής Επιτροπής. 

Ο/Η Υ.Δ. υττοχρεούται να παρακολουθεί τυχόν προσφε- 
ρόμενα από τη Σχολή διδακτορικά μαθήματα, εργαστή¬ 
ρια ή σεμινάρια συναφή με το επιστημονικό αντικείμε¬ 
νο της διατριβής του/της. Εάν του/της ζητηθεί από τον 
επιβλέποντα/ουσα, υποχρεούται να παρουσιάσει την 
εργασία του/της σε μάθημα, εργαστήριο ή σεμινάριο 
της Σχολής. 

6.3. Συμμετοχή Υποψηφίων Διδακτόρων στην ακαδη¬ 
μαϊκή λειτουργία της Σχολής 

Οι Υ.Δ. συμμετέχουν στην ακαδημαϊκή λειτουργία της 
Σχολής στο πλαίσιο της ισχύουσας νομοθεσίας 

Με απόφαση της Προσωρινής Γενικής Συνέλευσης 
της Σχολής (άρθρο 9 παρ. 3 εδάφιο ε' του ν. 3685/2008 
που παραμένει σε ισχύ σύμφωνα με το άρθρο 88 περ. 
α' του ν.4485/2017) και κοινή απόφαση των Υπουργών 
Παιδείας και Οικονομικών μπορεί να ανατίθεται σε Υ.Δ. 
η επικουρία μελών Δ.Ε.Π. της Σχολής σε προπτυχιακό 
και μεταπτυχιακό επίπεδο με ωριαία αντιμισθία, η οποία 
επιβαρύνει τον τακτικό προϋπολογισμό του Ιδρύματος. 

Οι Υ.Δ. συνδράμουν στην επιτήρηση κατά τις εξετάσεις 
των μαθημάτων και στην οργάνωση και υποστήριξη συ¬ 
νεδρίων και εκδηλώσεων της Σχολής. 

Υ.Δ. που εμπίπτουν στο άρθρο 19 παρ. 4 του 
ν.4452/2017 δύναται να προσλαμβάνονται ως ακαδημαϊ¬ 
κοί υπότροφοι με σχέση εργασίας ιδιωτικού δικαίου ορι¬ 
σμένου χρόνου για τη διεξαγωγή διδακτικού, ερευνητι¬ 
κού, επιστημονικού, οργανωτικού έργου καθοριζόμενου 
δια της σύμβασης. Η προκήρυξη του γνωστικού αντι¬ 
κειμένου γίνεται από την Προσωρινή Γενική Συνέλευση 
της Σχολής. Η διάρκεια της σύμβασης καθορίζεται μέχρι 
ενός ακαδημαϊκού έτους κατά περίπτωση, ανάλογα με 
τις ανάγκες της Σχολής. Αυτή δύναται να ανανεώνεται ή 
να παρατείνεται, πλην όμως ο συνολικός χρόνος πρόσλη¬ 
ψης δεν δύναται να υπερβείτατρία (3) ακαδημαϊκά έτη. 
Η απασχόληση των ανωτέρω δύναται να είναι πλήρης ή 
μερική και η κάλυψη της αποζημίωσής τους θα γίνεται 
από υποτροφίες και πόρους που θα εξασφαλίζει η Σχο¬ 
λή, χωρίς αύξηση της κρατικής επιχορήγησης προς το 
ΔΙ.ΠΑ.Ε. και σύμφωνα με τις κείμενες διατάξεις. 

Άρθρο 7 

Διαδικασία Εισαγωγής - Επιλογής 

Υποψηφίων Διδακτόρων 

1. Η Σχολή μπορεί να προκηρύσσει θέσεις υποψηφίων 
διδακτόρων, οι οποίες δημοσιοποιούνται δια του ημε¬ 
ρησίου τύπου και αναρτώνται ηλεκτρονικά στον διαδι¬ 
κτυακό τόπο της Σχολής. 

2. Με την επιφύλαξη της παραγράφου 1 του παρόντος, 
οι ενδιαφερόμενοι μπορούν να υποβάλλουν αίτηση κατά 
τη διάρκεια του ακαδημαϊκού έτους στη Γραμματεία 
της Σχολής. Στην αίτηση αναγράφεται ο προτεινόμενος 
τίτλος, καθώς και ο/η προτεινόμενος/η ως επιβλέπων/ 
ουσα της Διδακτορικής Διατριβής, ο/η οποίος/α ανήκει 
σε όσους/ες έχουν δικαίωμα επίβλεψης Διδακτορικής 
Διατριβής, σύμφωνα με τα οριζόμενα στο άρθρο 39 του 
ν.4485/2017 και στο άρθρο 9 του παρόντος Κανονισμού. 

3. Τα απαιτούμενα δικαιολογητικά που υποβάλλονται 
από κάθε υποψήφιο είναι τα εξής: 

α. Αναλυτικό βιογραφικό σημείωμα. 


β.Τεκμηριωμένη ερευνητική πρόταση, η οποία θα πρέ¬ 
πει να περιλαμβάνει περιγραφή στόχων, προτεινόμενης 
έρευνας, μεθοδολογία και σχετική βιβλιογραφία, 
γ. Αντίγραφο Πτυχίου. 

δ. Εγγραφή στον κατάλογο IIΚ ΝΑΗΙ6 αναφορικά με το 
Πανεπιστήμιο ή Σχολή ή Τμήμα προέλευσης του πρώτου 
κύκλου σπουδών (για πτυχιούχουςτου εξωτερικού), 
ε. Αντίγραφο Μεταπτυχιακού Διπλώματος, 
στ. Εγγραφή στον κατάλογο ΙΙΚ ΝΑΗΙ6 αναφορικά με το 
Πανεπιστήμιο ή Σχολή ή Τμήμα προέλευσης του δεύτερου 
κύκλου σπουδών (για πτυχιούχουςτου εξωτερικού) 
ζ. Αντίγραφο αναλυτικής βαθμολογίας των προπτυχι¬ 
ακών και μεταπτυχιακών σπουδών 
η. Πιστοποιητικό πολύ καλής γνώσης της αγγλικής 
γλώσσας, όπως αυτή αποδεικνύεται σύμφωνα με τις εκά- 
στοτε ισχύουσες αποφάσεις της Διοικούσας Επιτροπής 
του Διεθνούς Πανεπιστημίου της Ελλάδος. 

δ. Επιστημονικές δημοσιεύσεις, διακρίσεις ή λοιποί 
τίτλοι σπουδών (εάν υπάρχουν). 

4. Η Προσωρινή Γενική Συνέλευση της Σχολής, ύστερα 
από εισήγηση της Εισηγητικής Επιτροπής που έχει ορίσει 
για το σκοπό αυτό και αποτελείται από μέλη Δ.Ε.Π. της 
Σχολής, ελέγχει τα προσόντα του υποψηφίου σύμφω¬ 
να με τα κριτήρια εισαγωγής και αν αυτά είναι επαρκή, 
εξετάζει την επιστημονική επάρκεια και σκοπιμότητα 
της ερευνητικής του πρότασης, συνεκτιμά τη διαθεσι¬ 
μότητα των μελών Δ.Ε.Π. της Σχολής και αποφασίζει για 
την αποδοχή ή απόρριψη της αίτησης εισαγωγής με αι¬ 
τιολογημένη απόφασή της. 

5. Σε περίπτωση που ο/η προτεινόμενος/η επιβλέπων/ 
ουσα Καθηγητής/τρια αδυνατεί ή δεν επιθυμεί να ανα- 
λάβει την επίβλεψη της προτεινόμενης διατριβής και 
δεν υπάρχει άλλο μέλος Δ.Ε.Π. στο ειδικότερο γνωστι¬ 
κό αντικείμενο της προτεινόμενης διατριβής, η αίτηση 
απορρίπτεται. 

6. Σε περίπτωση αποδοχής της αίτησης ορίζεται ο επι- 
βλέπων/ουσα Καθηγητής/τρια, ακόμη και αν αυτός/η 
δεν έχει προταθεί από τον/την υποψήφιο/α, καθώς και η 
τριμελής Συμβουλευτική Επιτροπή. Η ημερομηνία αυτή 
σηματοδοτεί την έναρξη της συμμετοχής του/της υπο¬ 
ψήφιου/ας διδάκτορα στο Πρόγραμμα Διδακτορικών 
Σπουδών. 

Άρθρο 8 

Παρακολούθηση Μαθημάτων 

1. Ο/Η επιβλέπων/ουσα Καθηγητής/τρια, μετά από 
σύμφωνη γνώμη της τριμελούς Συμβουλευτικής Επι¬ 
τροπής, μπορεί να ζητήσει από τον/την Υ.Δ. την υπο¬ 
χρεωτική παρακολούθηση συγκεκριμένων μαθημάτων 
του αντίστοιχου Προγράμματος Σπουδών της Σχολής, ή 
άλλων Σχολών του ΔΙ.ΠΑ.Ε., μετά από έγκριση της Π.Γ.Σ. 
της Σχολής, εφόσον αυτό κρίνεται απαραίτητο. Τη σχε¬ 
τική έγκριση από τα όργανα των Σχολών αιτείται ο/η 
επιβλέπων/ουσα Καθηγητής/τρια. 

2. Εάν απαιτηθεί η υποχρεωτική παρακολούθηση μα¬ 
θημάτων από τον/την Υ.Δ., αυτή πρέπει να λάβει χώρα 
κατά το πρώτο έτος εγγραφής του στο Διδακτορικό Πρό¬ 
γραμμα Σπουδών. Η παρακολούθηση αυτή μπορεί να 
συνεπάγεται τη συμμετοχή σε εξετάσεις. 

Άρθρο 9 

Επίβλεψη και εκπόνηση Διδακτορικής Διατριβής 

1. Δικαίωμα επίβλεψης Διδακτορικών Διατριβών έχουν 
τα μέλη Δ.Ε.Π. α' βαθμίδας, αναπληρωτή και επίκουρου 
καθηγητή της Σχολής.Το ανώτατο όριο επίβλεψης Διδα¬ 
κτορικών Διατριβών ανά μέλος Δ.Ε.Π. ορίζεται σε πέντε 
(5). Οι περιπτώσεις συνεπίβλεψης Διδακτορικών Διατρι¬ 
βών δεν θα προσμετρώνται στο σύνολο. 

2. Η Προσωρινή Γενική Συνέλευση της Σχολής αναθέ¬ 
τει στον/στην προτεινόμενο/η επιβλέποντα/ουσα, με 
τη σύμφωνη γνώμη του/της και σύμφωνα με την πα¬ 
ράγραφο 3 του άρθρου 38 του ν. 4485/2017, την επί¬ 
βλεψη της Διδακτορικής Διατριβής και ορίζει Τριμελή 
Συμβουλευτική Επιτροπή, με αρμοδιότητα να πλαισιώνει 
και να υποστηρίζει την εκπόνηση και συγγραφή της. Ο/Η 
επιβλέπων/ουσα Καθηγητής/τρια συναντάται με τον/ 
την Υ.Δ. σε τακτά χρονικά διαστήματα, ενημερώνεται 
για την πρόοδό του/της, δύναται να υποδεικνύει διορ¬ 
θώσεις ή αλλαγές στα παραδοτέα, διατυπώνει παρατη¬ 
ρήσεις, παρέχει κατευθύνσεις για τη μεθοδολογία και 
τη δομή της εργασίας, καθώς και κάθε άλλη αναγκαία 
συνδρομή για την ολοκλήρωση της εργασίας. Ο/Η Υ.Δ. 
υποχρεούται στην τήρηση των τιθέμενων προθεσμιών 
τυχόν παραδοτέων. Εφόσον του ζητηθεί από τον επιβλέ- 
ποντα/ουσα, ο/η Υ.Δ. υποχρεούται να του/της παραδώ- 
σει ενδιάμεσα κεφάλαια της διατριβής του προς έλεγχο 
και υποβολή παρατηρήσεων. Σε περίπτωση κατά την 
οποία ο/η επιβλέπων/ουσα Καθηγητής/τρια κρίνει ότι 
η πρόοδος του/της Υ.Δ. είναι ανεπαρκής ή στάσιμη ή 
ότι ο/η Υ.Δ έχει διακόψει αναιτιολόγητα την εκπόνηση 
της διατριβής ενημερώνει σχετικά την Τριμελή Συμβου¬ 
λευτική Επιτροπή ώστε να ενεργοποιηθεί η διαδικασία 
διαγραφής του άρθρου 13 του παρόντος Κανονισμού. 

3. Στην Τριμελή Συμβουλευτική Επιτροπή μετέχουν ως 
μέλη, ο/η επιβλέπων/ουσα και δύο ακόμη μέλη Δ.Ε.Π. 
από το οικείο ή άλλο Α.Ε.Ι. ή μέλη Δ.Ε.Π. αναγνωρισμέ¬ 
νων ως ομοταγών ιδρυμάτων της αλλοδαπής, οι οποίοι 
είναι κάτοχοι διδακτορικού διπλώματος, ή ερευνητές 
των βαθμιδών Α', Β' ή Γ' από ερευνητικά κέντρα του 
άρθρου 13Α του ν. 4310/2014, συμπεριλαμβανομένων 
των ερευνητικών κέντρων της Ακαδημίας Αθηνών και 
του Ιδρύματος Ιατροβιολογικών Ερευνών της Ακαδημί¬ 
ας Αθηνών ή από αναγνωρισμένα ερευνητικά κέντρα ή 
ινστιτούτα της αλλοδαπής και έχουν το ίδιο ή συναφές 
γνωστικό αντικείμενο με την υπό κρίση Διδακτορική 
Διατριβή. Ως μέλη της Τριμελούς Συμβουλευτικής Επι¬ 
τροπής είναι δυνατόν να ορίζονται και μέλη Δ.Ε.Π. τα 
οποία είναι σε άδεια. 

4. Στην Τριμελή Συμβουλευτική Επιτροπή μετέχει 
τουλάχιστον ένα (1) μέλος Δ.Ε.Π. από τις τρεις πρώτες 
βαθμίδες της Σχολής. 

5. Αν για οποιονδήποτε λόγο ο/η επιβλέπων/ουσα 
εκλείψει ή διαπιστωμένα αδυνατεί να τελέσει χρέη επι- 
βλέποντος/ουσας για μεγάλο χρονικό διάστημα, η Προ¬ 
σωρινή Γενική Συνέλευση της Σχολής, εκτιμώντας τις 
περιστάσεις, αναθέτει σε άλλον/η την επίβλεψη, σύμφω¬ 
να με όσα ορίζονται στις προηγούμενες παραγράφους, 
κατόπιν αίτησης του/της Υ.Δ. και σύμφωνης γνώμης του/ 
της νέου/ας προτεινόμενου/ηςεπιβλέποντος/ουσας. Σε 


διαφορετική περίπτωση, ένα από τα άλλα δύο (2) μέλη 
της Τριμελούς Συμβουλευτικής Επιτροπής αναλαμβά¬ 
νουν χρέη επιβλέποντος/ουσας, ακόμη και καθ' υπέρ¬ 
βαση του μέγιστου αριθμού υποψήφιων διδακτόρων. 
Οι χρονικοί περιορισμοί που προβλέπονται για τη λήψη 
του διδακτορικού διπλώματος από τον Υ.Δ., εφόσον δεν 
μεταβάλλεται η ερευνητική περιοχή, παραμένουν ως εί¬ 
χαν και πριν την έγκριση της αλλαγής του επιβλέποντος/ 
ουσας Καθηγητή/τριας ή κάποιου μέλους της Συμβου¬ 
λευτικής Επιτροπής. 

6. Αν ο/η αρχικός/η επιβλέπων/ουσα μετακινηθεί σε 
άλλο Α.Ε.Ι. ή Σχολή ή Τμήμα Α.Ε.Ι. ή συνταξιοδοτηθεί, συ¬ 
νεχίζει να τελεί χρέη επιβλέποντος/ουσας των Διδακτο¬ 
ρικών Διατριβών που έχει αναλάβει, και ο τίτλος απονέ- 
μεται από τη Σχολή Οικονομίας, Διοίκησης και Νομικών 
Επιστημών του Διεθνούς Πανεπιστημίου της Ελλάδος. 

7. Η Γραμματεία της Σχολής οφείλει να αναρτήσει στον 
διαδικτυακό τόπο της Σχολής, στην ελληνική και αγγλική 
γλώσσα, το όνομα του/της υποψήφιου/ας διδάκτορα, 
τον τίτλο και σύντομη περίληψη της διδακτορικής δια¬ 
τριβής, το όνομα του/της επιβλέποντος/ουσας και των 
άλλων μελώντηςΤριμελούςΣυμβουλευτικής Επιτροπής. 

8. Η Διδακτορική Διατριβή πρέπει να συνιστά ιδιαίτε¬ 
ρη συμβολή στη γνώση του επιστημονικού της αντικει¬ 
μένου, να παρέχει τεκμήρια πρωτοτυπίας και άσκησης 
προσωπικής κριτικής σκέψης, να περιλαμβάνει κριτική 
αξιολόγηση της συναφούς βιβλιογραφίας, να περιγράφει 
την ακολουθούμενη ερευνητική μέθοδο, να περιλαμβά¬ 
νει ανάλυση των πορισμάτων της και να καταδεικνύει 
συνθετική κατανόηση του επιστημονικού αντικειμένου 
και τις ερευνητικές ικανότητες του/της Υ.Δ.. 

9. Η Διδακτορική Διατριβή αποτελεί προϊόν της απο¬ 
κλειστικά προσωπικής έρευνας και συγγραφής του/της 
Υ.Δ., λαμβάνοντας υπ' όψιν τις υποδείξεις του/της επι- 
βλέποντος/ουσας και τυχόν διορθώσεις της Τριμελούς 
Συμβουλευτικής Επιτροπής. 

10. Ο/Η Υ.Δ. έχει τη δυνατότητα να πραγματοποιήσει 
ένα μέρος της έρευνάς του/της σε Πανεπιστήμιο άλλης 
χώρας μετά από σύμφωνη γνώμη τηςΤριμελούς Συμβου¬ 
λευτικής Επιτροπής και σχετική απόφαση της Προσωρι¬ 
νής Γενικής Συνέλευσης, προκειμένου να εξοικειωθεί με 
το διεθνές σύστημα αξιολόγησης και τεκμηρίωσης της 
επιστη μονικής γνώσης. 

Άρθρο 10 

Εκπόνηση Διδακτορικής Διατριβής 
με Συνεπίβλεψη 

1. Η Σχολή Οικονομίας, Διοίκησης και Νομικών Επι¬ 
στημών είναι δυνατό να συνεργάζεται, σύμφωνα με 
όσα προβλέπονται στο άρθρο 43 του ν. 4485/2017, με 
Τμήματα ΑΕΙ, ερευνητικά κέντρα και ινστιτούτα του άρ¬ 
θρου 13Α του ν. 4310/2014, συμπεριλαμβανομένων των 
ερευνητικών κέντρων της Ακαδημίας Αθηνών και του 
Ιδρύματος Ιατροβιολογικών Ερευνών της Ακαδημίας 
Αθηνών, για την εκπόνηση διατριβών με συνεπίβλεψη. 
Τα σχετικά με τη διαδικασία εκπόνησης, χορήγησης ενι¬ 
αίου ή χωριστού τίτλου κ.α., προβλέπονται στο οικείο 
Ειδικό Πρωτόκολλο Συνεργασίας που καταρτίζεται και 
εγκρίνεται αρμοδίως. 

2. Η Σχολή Οικονομίας, Διοίκησης και Νομικών Επι¬ 
στημών δύναται επίσης να συνεργάζεται με αναγνωρι¬ 
σμένα ως ομοταγή Ιδρύματα ή ερευνητικά κέντρα και 
ινστιτούτα της αλλοδαπής για την εκπόνηση διατριβών 
με συνεπίβλεψη, υπό την προϋπόθεση ότι ένα τουλά¬ 
χιστον από τα συνεργαζόμενα Τμήματα ή Σχολές είναι 
αυτοδύναμο/η. Τα σχετικά με τη διαδικασία εκπόνησης, 
χορήγησης ενιαίου ή χωριστού τίτλου κ.α., πρέπει να 
προβλέπονται στο οικείο Ειδικό Πρωτόκολλο Συνεργα¬ 
σίας που καταρτίζεται σύμφωνα με τα οριζόμενα στη 
σχετική απόφαση του Υπουργού Παιδείας, Έρευνας και 
Θρησκευμάτων που δημοσιεύεται στην Εφημερίδα της 
Κυβερνήσεως, σύμφωνα με τη διάταξη του άρθρου 43 
παρ. 2 εδ. β'του ν. 4485/2017. 

Άρθρο 11 

Υποστήριξη και Αξιολόγηση 

Διδακτορικής Διατριβής 

1. Μετά την ολοκλήρωση εκπόνησης της Διδακτορικής 
Διατριβής ο/η Υ.Δ. υποβάλλει αίτηση στην Τριμελή Συμ¬ 
βουλευτική Επιτροπή, δια της Γραμματείας της Σχολής, 
προκειμένου να λάβει χώρα δημόσια υποστήριξη και 
αξιολόγησή της. 

2. Η Τριμελής Συμβουλευτική Επιτροπή, αποφασίζει 
την έγκριση ή την αιτιολογημένη απόρριψη της αίτησης. 
Εφόσον αυτή εγκριθεί, συντάσσει αναλυτική Εισηγητι¬ 
κή Έκθεση και την υποβάλλει στην Προσωρινή Γενική 
Συνέλευση της Σχολής. Στην Εισηγητική Έκθεση κατα¬ 
γράφεται η ολοκλήρωση της εκπόνησης της διδακτο¬ 
ρικής διατριβής και προτείνεται ο ορισμός Επταμελούς 
Εξεταστικής Επιτροπής για τον/την Υ.Δ.. Εάν η Τριμελής 
Συμβουλευτική Επιτροπή δεν εγκρίνει την αίτηση του/ 
της Υ.Δ., του/της δίνει αναλυτικά επιστημονικές παρα¬ 
τηρήσεις - βελτιώσεις, καθώς και χρονοδιάγραμμα υλο¬ 
ποίησης. 

3. Η Προσωρινή Γενική Συνέλευση της Σχολής, μετά 
την κατάθεση θετικής Εισηγητικής Έκθεσης της Τριμε¬ 
λούς Συμβουλευτικής Επιτροπής, ορίζει Επταμελή Εξε¬ 
ταστική Επιτροπή για την αξιολόγηση της Διδακτορικής 
Διατριβής του/της Υ.Δ.. Σε αυτή μετέχουν τα μέλη της 
Τριμελούς Συμβουλευτικής Επιτροπής και τέσσερα επι¬ 
πλέον μέλη που πληρούν τα κριτήρια του άρθρου 39 
παρ. 2 β' εδάφιο του ν. 4485/2017 και έχουν την ίδια ή 
συναφή ειδικότητα με τον επιστημονικό πεδίο της Διδα- 
κτορικήςΔιατριβής. ΗΤριμελήςΣυμβουλευτική Επιτρο¬ 
πή έχει δικαίωμα πρότασης των μελών της Επταμελούς 
Εξεταστικής Επιτροπής. 

4. Κατά τη συγκρότησή της Επταμελούς Εξεταστικής 
Επιτροπής, τα αφυπηρετήσαντα μέλη της Τριμελούς 
Συμβουλευτικής Επιτροπής αντικαθίστανται από νέα 
μέλη που πληρούν τα κριτήρια του άρθρου 39 παρ.2 β' 
εδάφιο του ν. 4485/2017, με απόφαση της Προσωρινής 
Γενικής Συνέλευσης, σύμφωνα με το άρθρο 41 παρ. 2 του 
ν. 4485/2017. Τα αφυπηρετήσαντα μέλη δικαιούνται να 
παρευρεθούν στη διαδικασία δημόσιας παρουσίασης 
και αξιολόγησης, χωρίς δικαίωμα ψήφου, σύμφωνα με το 
άρθρο 41 παρ. 3 του ν. 4485/2017. Μέλη Δ.Ε.Π. τα οποία 
βρίσκονται σε άδεια, δύνανται να συμμετέχουν ως μέλη 
της Επταμελούς Εξεταστικής Επιτροπής. 


5. Η Διδακτορική Διατριβή υποστηρίζεται από τον/ 
την υποψήφιο/α διδάκτορα δημόσια ενώπιον της Επτα¬ 
μελούς Εξεταστικής Επιτροπής. Η διαδικασία της δημό¬ 
σιας υποστήριξης προϋποθέτει τη φυσική παρουσία 
τουλάχιστον των τεσσάρων (4) μελών της Επταμελούς 
Εξεταστικής Επιτροπής, ενώ τα λοιπά μέλη μπορούν να 
συμμετέχουν και μέσω τηλεδιάσκεψης. 

6. Ο/Η υποψήφιος/α στη συνέχεια απαντά στις ερωτή¬ 
σεις των μελών της Επταμελούς Εξεταστικής Επιτροπής. 
Με τη σύμφωνη γνώμη της Επταμελούς Εξεταστικής Επι¬ 
τροπής είναι δυνατό να υποβληθούν ερωτήσεις και από 
το ακροατήριο. 

7. Μετά την ολοκλήρωση της ανωτέρω διαδικασίας, 
ο/η υποψήφιος/α και οι τρίτοι αποχωρούν και η Επτα- 
μελής Εξεταστική Επιτροπή συσκέπτεται και κρίνει τη 
διατριβή ως προς την ποιότητα, την πληρότητα, την 
πρωτότυπη σκέψη και την συμβολή της στην επιστήμη 
και με βάση αυτά τα κριτήρια διατυπώνει την τελική της 
κρίση και τη βαθμολογεί. 

8. Η έγκριση και βαθμολόγηση του/ης Υ.Δ. βεβαιώνεται 
με το Πρακτικό αξιολόγησης της Εξεταστικής Επιτροπής. 
Η Διδακτορική Διατριβή εγκρίνεται με πλειοψηφία του¬ 
λάχιστον πέντε (5) μελών της Επταμελούς Εξεταστικής 
Επιτροπής.Το Πρακτικό υπογράφεται από άλατα συμμε- 
τέχοντα στη διαδικασία της αξιολόγησης της διατριβής 
μέλη της Επταμελούς Εξεταστικής Επιτροπής και διαβι¬ 
βάζεται δια της Γραμματείας, στην Προσωρινή Γενική 
Συνέλευση της Σχολής. Σε περίπτωση κατά την οποία το 
Πρακτικό φέρει υπογραφές τεσσάρων μελών της Επτα¬ 
μελούς Επιτροπής και πέμπτο μέλος έχει υπογράψει την 
Εισηγητική Έκθεση, ο τίτλος θεωρείται ότι έχει χορηγηθεί 
εγκύρως (άρθρο 39 παρ. 18 ν. 4186/2013). 

9. Η εγκριθείσα διδακτορική διατριβή βαθμολογείται 
με την ακόλουθη κλίμακα: 

- Άριστα με διάκριση (σε άλως εξαιρετικές περιπτώσεις 
και μόνο με ομόφωνη απόφαση της Επταμελούς Εξετα¬ 
στικής Επιτροπής) 

-Άριστα 

- Αίαν Καλώς 

- Καλώς 

Άρθρο 12 

Αναγόρευση και Καθομολόγηση Διδακτόρων 

1. Η Προσωρινή Γενική Συνέλευση αναγορεύει και 
καθομολογεί τον/την Υ.Δ., μετά από σχετική αίτησή του 
στη Γραμματεία της Σχολής, σε δημόσια συνεδρίαση, 
παρουσία του/της Υ.Δ.. Ο Κοσμήτορας της Σχολής θέτει 
υπόψη της Προσωρινής Γενικής Συνέλευσης το Πρακτι¬ 
κό, που πιστοποιεί την επιτυχή ολοκλήρωση της διαδι¬ 
κασίας προφορικής παρουσίασης και αξιολόγησης της 
διδακτορικής διατριβής και ακολουθεί η αναγόρευση και 
καθομολόγηση του/της υποψηφίου/ας ως Διδάκτορα 
της Σχολής στον αντίστοιχο με τη Διδακτορική Διατριβή 
επιστημονικό κλάδο, ο οποίος προσδιορίζεται με απόφα¬ 
ση της Προσωρινής Γενικής Συνέλευσης μετά από σχετι¬ 
κή εισήγηση τηςΤριμελούς Συμβουλευτικής Επιτροπής. 

2. Η τελετή αναγόρευσης και καθομολόγησης, καθώς 
και ο τύπος του Διδακτορικού Διπλώματος του/της Δι- 
δάκτορος ακολουθεί τα Πρότυπα σχετικών Αποφάσεων 
της Διοικούσας Επιτροπής του Διεθνούς Πανεπιστημίου 

της Ελλάδος. 

3. Ο/Η Υ.Δ. πριν από την αναγόρευση και καθομολό¬ 
γησή του/της από την Προσωρινή Γενική Συνέλευση της 
Σχολής, μπορεί να αιτηθεί χορήγηση Βεβαίωσης Επιτυ¬ 
χούς Αποπεράτωσης. 

4. Στον/στην Διδάκτορα χορηγείται Αντίγραφο Διδα¬ 
κτορικού Διπλώματος.Το Διδακτορικό Δίπλωμα υπογρά¬ 
φεται από τον Πρόεδρο της Διοικούσας Επιτροπής, τον 
Κοσμήτορα και τον/την Προϊστάμενο/η Γραμματείας της 
Σχολής και φέρει τη σφραγίδα του ΔΙ.ΠΑ.Ε.. 

5. Ο/Η Υ.Δ., πριν από την αναγόρευση και καθομολό¬ 
γησή του/της από την Προσωρινή Γενική Συνέλευση της 
Σχολής, υποβάλλει στη Βιβλιοθήκη-Κέντρο Πληροφό¬ 
ρησης του ΔΙ.ΠΑ.Ε., στο Εθνικό Κέντρο Τεκμηρίωσης, 
στην Εθνική Βιβλιοθήκη της Ελλάδος και όπου αλλού 
απαιτείται από την ισχύουσα νομοθεσία, από ένα αντί¬ 
τυπο της διδακτορικής του διατριβής σε έντυπη και σε 
ηλεκτρονική μορφή. 

Άρθρο 13 

Διαγραφή Υποψήφιου/ας Διδάκτορα 

1. Η Προσωρινή Γενική Συνέλευση της Σχολής, μετά 
από εισήγηση της Τριμελούς Συμβουλευτικής Επιτρο¬ 
πής, μπορεί να αποφασίσει τη διαγραφή Υποψηφίου/ 
ας Διδάκτορα, του/της οποίου/ας η πρόοδος κρίνεται 
ανεπαρκής, όπως και όταν το τελικό κείμενο της Διδα¬ 
κτορικής Διατριβής που ο/η Υ.Δ. υποβάλλει προς την 
Τριμελή Συμβουλευτική Επιτροπή, με αίτηση για τη 
δημόσια υποστήριξη και αξιολόγησή της, παρουσιάζει 
εκτεταμένα σημεία λογοκλοπής. Στην απόφαση της Συ¬ 
νέλευσης τεκμηριώνονται οι λόγοι διαγραφής. Λόγους 
διαγραφής συνιστούν επίσης α) η ύπαρξη δύο (2) του¬ 
λάχιστον συνεχών αρνητικών εκθέσεων προόδου, β) η 
παράλειψη υποβολής για δύο συνεχή έτη αναλυτικού 
υπομνήματος σχετικά με την πρόοδο της Διδακτορικής 
του Διατριβής, χωρίς να έχει δοθεί αναστολή γ) η εκ¬ 
δήλωση συμπεριφοράς που απάδει της ακαδημαϊκής 
δεοντολογίας δ) η πάροδος της ανώτατης προθεσμίας 
εκπόνησης της Διδακτορικής Διατριβής, η οποία ορίζεται 
στο άρθρο 4 του παρόντος. 

2. Ο/Η Υποψήφιος/α Διδάκτορας διαγράφεται αυτοδί¬ 
καια όταν δεν ανανεώνει την εγγραφή του για δύο συνε¬ 
χόμενα ακαδημαϊκά έτη ή αιτείται ο ίδιος/α τη διαγραφή 
του/της. 

3. Η Προσωρινή Γενική Συνέλευση της Σχολής λαμ¬ 
βάνει απόφαση επί του θέματος της διαγραφής σε συ¬ 
νεδρίαση στην οποία καλείται να παραστεί και να λάβει 
το λόγο ο ενδιαφερόμενος/η. 

4. Σε οποιαδήποτε περίπτωση διαγραφής Υ.Δ. δεν επι- 
στρέφεται η τυχόν καταβληθείσα οικονομική συμμετοχή. 

Άρθρο 14 

Οικονομική συμμετοχή και Όροι Απαλλαγής - 

Υποτροφίες 

1. Ο/Η Υ.Δ. καταβάλλει την εκάστοτε ισχύουσα οικονο¬ 
μική συμμετοχή σύμφωνα με τις σχετικές αποφάσεις της 
Προσωρινής Γενικής Συνέλευσης της Σχολής. Η οικονο¬ 
μική συμμετοχή κυμαίνεται εντός των ορίων που θέτει η 
Διοικούσα Επιτροπή. Ο χρόνοςτμηματικής καταβολής ή 
του συνόλου της οικονομικής συμμετοχής αποφασίζεται 
από την Προσωρινή Γενική Συνέλευση της Σχολής. 


2. Οσοι Υ.Δ. προσφέρουν επικουρική εργασία στη Σχο¬ 
λή μπορούν να απαλλαγούν μέρους ή του συνόλου της 
οικονομικής συμμετοχής με απόφαση της Προσωρινής 
Γενικής Συνέλευσης της Σχολής, σύμφωνα με το άρθρο 
6.3. του παρόντος Κανονισμού. 

3. Τα Προγράμματα Διδακτορικών Σπουδών μπορεί 
να προβλέπουν την παροχή υποτροφιών (με ή χωρίς 
αντίστοιχη παροχή επικουρικής εργασίας) βάσει ακα¬ 
δημαϊκών ή άλλων κριτηρίων, τα οποία αποφασίζει η 
Προσωρινή Γενική Συνέλευση της Σχολής. 

Άρθρο 15 

Ανάκληση Διδακτορικού Διπλώματος 

1. Διδακτορικός τίτλος που χορηγήθηκε είναι δυνατόν 
να ανακληθεί, εάν αποδειχθεί ότι δεν συνέτρεχαν κατά το 
χρόνο απόκτησής του οι έκτου νόμου και του παρόντος 
Κανονισμού προϋποθέσεις κτήσης του και, κατεξοχήν, 
αλλά μη περιοριστικά, εάν αποδειχθεί ότι το σύνολο ή 
σημαντικό μέρος της διδακτορικής διατριβής αποτελεί 
προϊόν λογοκλοπής. 

2. Η ανάκληση γίνεται μετά από τεκμηριωμένη από¬ 
φαση της Προσωρινής Γενικής Συνέλευσης της Σχολής, 
η οποία κοινοποιείται στον Πρόεδρο της Διοικούσας 
Επιτροπής του Ιδρύματος. 

Άρθρο 16 

Μεταβατικές διατάξεις 

1. Μέχρι την αυτοδύναμη λειτουργία του Διεθνούς Πα¬ 
νεπιστημίου της Ελλάδος, η διοίκηση και διαχείριση του 
ασκείται από τη Διοικούσα Επιτροπή αυτού, τα μέλη της 
οποίας ορίζονται με απόφαση του Υπουργού Παιδείας, 
Έρευνας και Θρησκευμάτων. 

2. Οποιοδήποτε θέμα προκύψει στο μέλλον, το οποίο 
δεν καλύπτεται από τον παρόντα Κανονισμό θα αντιμε- 
τωπισθεί με αποφάσεις της Διοικούσας Επιτροπής, μέχρι 
την αυτοδύναμη λειτουργία του Διεθνούς Πανεπιστημί¬ 
ου της Ελλάδος. 

3. Από την ισχύ του παρόντος Κανονισμού καταργού- 
νται όλες οι προηγούμενες αποφάσεις της Διοικούσας 
Επιτροπής ή άλλων οργάνων διοίκησης του Πανεπιστη¬ 
μίου που αφορούν σχετικά θέματα. 

4. Ολοι/ες οι Υ.Δ. της Σχολής μετά την έγκριση του πα¬ 
ρόντα Κανονισμού Διδακτορικών Σπουδών, εντάσσονται 
αυτοδικαίως στις διατάξεις του ν. 4485/2017 και στον 
παρόντα Κανονισμό. 

Άρθρο 17 

Ισχύς του Κανονισμού 

1. Η ισχύς του παρόντος Κανονισμού αρχίζει από της 
εγκρίσεώς του από τη Διοικούσα Επιτροπή του Διεθνούς 
Πανεπιστημίου της Ελλάδος και τη δημοσίευσή του στο 
ΦΕΚ, σύμφωνα με το άρθρο 45 παρ. 2 του ν. 4485/2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 23 Νοεμβρίου 2018 

Ο Πρόεδρος 

ΚΩΣΤΑΣ ΓΡΑΜΜΕΝΟΣ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ς 1- )· Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: \ν\ν\νλΧ.^χ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι :■ ,' Μ ΙΠ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 


























